এদিকে সুরাইয়ার বাড়ি ফেরার খবরে বিকাল থেকেই গোটা বাড়িতে উৎসুক জনতার ভিড় বাড়ছিল। যা রাত বাড়ার সঙ্গে সঙ্গে বৃদ্ধি পেয়ে ৫ শতাধিকে পৌঁছে। উপস্থিতরা সুরাইয়ার বেঁচে ওঠার এই ঘটনাকে বিরল আখ্যা দিয়ে এটি স্বয়ং আল্লাহ তায়ালার কুদরত বলে উল্লেখ করেন। গভীর রাত পর্যন্ত বাড়িতে লোকে লোকারণ্য ছিল। কিন্তু দীর্ঘ ভ্রমন। অসুস্থ সুরাইয়া। তাই দীর্ঘসময় অপেক্ষা করেও সুরাইয়াকে না দেখে ফিরে যেতে হয় অনেককে। ভোরের আলো ফুটতেই তাই অনেকে হাজির মৃত্যুঞ্জয়ী শিশুটিকে দেখতে। সকালে সুরাইয়া কয়েকবার এদিক-ওদিক তাকিয়ে আবার ঘুমিয়ে পড়ে।